CELEX: 62015CN0534
Language: bg
Date: 2015-10-12 00:00:00
Title: Дело C-534/15: Преюдициално запитване от Judecătoria Satu Mare (Румъния), постъпило на 12 октомври 2015 г. — Pavel Dumitraș, Mioara Dumitraș/BRD Groupe Société Générale — sucursala Satu Mare

18.1.2016   
            
            
               BG
            
            
               Официален вестник на Европейския съюз
            
            
               C 16/17
            
         Преюдициално запитване от Judecătoria Satu Mare (Румъния), постъпило на 12 октомври 2015 г. — Pavel Dumitraș, Mioara Dumitraș/BRD Groupe Société Générale — sucursala Satu Mare
   (Дело C-534/15)
   (2016/C 016/21)
   Език на производството: румънски
   
      Запитваща юрисдикция
   
   Judecătoria Satu Mare
   
      Страни в главното производство
   
   
      Ищци: Pavel Dumitraș, Mioara Dumitraș
   
      Ответник: BRD Groupe Société Générale — sucursala Satu Mare
   
      Преюдициални въпроси
   
   
               1)
            
            
               Следва ли член 2, буква б) от Директива 93/13/ЕИО (1), който съдържа определение на понятието „потребител“, да се тълкува в смисъл, че включва, или напротив, в смисъл, че изключва от това определение физическите лица, които подписват в качеството си на поръчители допълнителни споразумения и допълнителни договори (договор за поръчителство, договор за обезпечение с недвижим имот) към договор за кредит, сключен от търговско дружество с цел развитие на неговата дейност, като се има предвид, че тези физически лица нямат никаква връзка с дейността на търговското дружество и че те са действали за цели, които са извън рамките на тяхната професионална дейност, с уточнението, че преди това ищците като физически лица са били гаранти по договор за кредит, сключен с ответника кредитор, на главния длъжник, който е юридическо лице с управител ищецът, като впоследствие този договор е изменен и старият длъжник, на който ищецът е бил управител, със съгласието на ответника кредитор чрез новация прехвърля вземането на друго юридическо лице, в което нито ищецът и нито ищцата имат качеството на управители, но се ангажират в полза на новия длъжник — юридическо лице, в качеството си на поръчители на задължението, прехвърлено чрез новация на новия длъжник[?]
            
         
               2)
            
            
               Трябва ли член l, параграф l от Директива 93/13/ЕИО да се тълкува в смисъл, че в обхвата на тази директива попадат само договорите, сключени между търговци и потребители, които имат за предмет продажбата на стоки или услуги, или в нейния обхват попадат и акцесорните договори (договор за обезпечение, договор за поръчителство) към договор за кредит с бенефициер търговско дружество, сключени от физически лица, които нямат никаква връзка с дейността на търговското дружество и които са действали за цели, които са извън рамките на тяхната професионална дейност, с уточнението, че преди това ищците като физически лица са били гаранти по договор за кредит, сключен с ответника кредитор, на главния длъжник, който е юридическо лице с управител ищецът, като впоследствие този договор е изменен и старият длъжник, на който ищецът е бил управител, със съгласието на ответника кредитор чрез новация прехвърля вземането на друго юридическо лице, в което нито ищецът и нито ищцата имат качеството на управители, но се ангажират в полза на новия длъжник — юридическо лице — в качеството си на поръчители на задължението, прехвърлено чрез новация на новия длъжник[?]
            
         
      (1)  Директива 93/13/ЕИО на Съвета от 5 април 1993 година относно неравноправните клаузи в потребителските договори (OB L 95, 21.4.1993 г., стр. 29; Специално издание на български език, 2007 г., глава 15, том 2, стр. 273).